text: Í 1962 byrjaði Amnesty International sum rørsla. Fólk skrivaðu til portugisisku stjórnina og heittu á hana um at leyslata tveir ungar menn, sum av órøttum vóru settir í fongsul. Og nú 60 ár seinni skriva vit enn brøv.
text: #000000
text: Skriva fyri lív er heimsins størsta mannarættindatiltak, og fer nú av bakkastokki. Fyri 21 árum síðani savnaðust nakrir aktivistar í Pólandi. Tey høvdu funnið upp á eitt tiltak, har tey skrivaðu brøv í 24 tímar – eitt sokallað skrivimarathon. Tiltakið varð so væleydnað, at árini eftir vórðu fleiri og fleiri lond, sum skipaðu fyri líknandi tiltøkum. Hetta varð byrjanin til Skriva fyri lív, sum nú er størsta mannarættindatiltakið í heiminum.
text: #000001
text: Eftir so mong ár kunnu vit staðfesta, at tað riggar at skriva brøv. Brøv bjarga lívum og birta vón. Øll hesi árini hava fólk verið við til at broyta lívið hjá fleiri hundrað fólkum, sum vit hava skrivað fyri: Fólk eru sloppin undan píning, ágangi og órættvísari fongsulsrevsing. Tá fleiri milliónir menniskju kring allan heim leggja trýst á lond og stjørnir, síggja vit úrslit. Í 1 út av 3 málum, sum vit skriva fyri, síggja vit ítøkiligar broytingar.
text: #000002
text: Hvør ár verða nøkur átrokandi mál tikin út – tað kann vera einstaklingar ella bólkar, sum á onkran hátt hava mist teirra rættindi, sum vit skriva fyri.Í ár snýr Skriva fyri lív seg um rættin at mótmæla.
text: #000003
text: Øll kunnu luttaka í Skriva fyri lív – privatpersónar, skúlaflokkar, fríðtíðarskúlar, bindiklubbar, bókaklubbar og øll møgulig onnur. Til høgru kanst tú lesa meira um átakið Skriva fyri lív, og um tú kundi hugsað tær at brúkt Skriva fyri lív í undirvísingini, so er eisini tilfar til tín á høgru síðu.
text: #000004
text: Vinarliga komið framvið á kontórinum ella sendið okkum brøvini. Vit senda øll brøvini saman á rætta stað.
text: #000005
text: 1. Amnesty kannar mannarættindabrot kring allan heim
text: #000006
text: 2. nøkur mál verða vald út til átakið “skriva fyri lív”
text: #000007
text: 3. fólk kring allan heim skriva brøv
text: #000008
text: 5. vón birtist. Fangar verða leyslætnir. Umstøður verða betraðar
text: #000009
text: 6. Amnesty fær afturmeldingar, sum vísa, at brøvini gera mun
text: #000010
text: Chow er mannarættindasakførari og aktivistur. Tann 4. juni 2021 eggjaði Chow fólki á sosialum miðlum til at minnast hópdrápið í 1989 í Kina við at tendra ljós. Sama dag varð hon handtikin fyri at hava “lýst fyri ella almannakunngjørt eina óheimilaða samkomu”. Chow er nú fongslað í 22 mánaðir fyri friðarliga at hava minst tey, sum lógu eftirá í tí ræðuliga hópdrápinum. Hon kann verða fongslað uppaftur longur fyri at hava komið almennu trygdini í vanda. Men Chow er djørv: “At sagt, eg ikki eri rædd, hevði verið lygn, men eg eri ikki so rædd, at eg tori einki at gera.”
text: #000011
text: Yren og Mariana vilja liva eitt frælst lív, men sum tvørkyntar kvinnur mugu tær stríðast fyri teirra rættindum. Nakrir bólkar sleppa ikki at skráseta seg sum lógligar felagsskapir, av tí at teir einki veruligt samleikakort hava. Harumframt hendir tað ofta, at myndugleikarnir sýta fyri at geva felagsskapum fyri tvørkynd loyvi at brúka tað almenna rýmið til mótmælistiltøk, gongur og virksemi, sum kunnar um LGBTI+-rættindi. Sostatt sleppa tey ikki at brúka rættin at mótmæla og rættin at savnast, sum øll annars eiga sambært grundlógini í landinum.
text: #000012
text: Aleksandra (Sasha) fyllir lívið við tónleiki og list. Tann 31. mars 2021 býtti hon prísskeltini í einum matvøruhandli í Sankta Pætursborg um við smáar pappírslepar. Á pappírslepunum stóð, hvussu Russland hevði bumbað sjónleikaraskúlan í Mariupol í Ukraina, og at fólk í hundraðtali vóru flýdd. Tíðliga á morgni tann 11. apríl 20022 handtók løgreglan Aleksandru. Hon varð skuldsett fyri “alment at hava borið falstíðindi um vápnaðu herliðini hjá Russiska samveldinum”. Aleksandra hevur verið afturhildin líka síðan undir ræðuligum umstøðum.
text: #000013
text: Tann 26. mai 2021 rakti ein ódn økið, har Shahnewaz Chowdhury býr. Ógvisligt áarføri og vindur oyðiløgdu fleiri heim. Shahnewaz skrivaði á Facebook, at veðurlagsbroytingarnar vóru orsøk til ódnarveðrið, og sipaði í sama viðfangi til Banshkali-orkuverkið, sum er tætt við.
text: #000014
text: Orkuverkið stevndi Shahnewaz og legði hann undir at bera falstíðindi. Shahnewaz varð handtikin fyri uppslagið á Facebook. Hann varð afturhildin undir ómenniskjansligum umstøðum í 80 dagar uttan rættargang. Shahnewaz varð síðani leyslatin ímóti loysigjaldi, men verður hann dømdur, skal hann í fongsul í mong ár.
text: #000015
text: Í ár snýr Skriva fyri lív seg um rættin at mótmæla. Tey fólkini, vit í ár skriva fyri hava øll veirð fyri órætti eftir at tey hava mótmælt.
text: #000016
text: “Rætturin at mótmæla” er ikki eini rættindi, ið beinleiðis eru at finna í altjóða mannarættindalógum. Vit finna ikki orðið “mótmæla” í t.d. Heimsyvirlýsingini um Mannarættindi, men hetta merkir ikki, at hesin rætturin ikki er vardur av mannarættindunum. Rætturin at mótmæla er tryggjaður av øðrum rættindum, serliga rættinum at savnast og at siga sína hugsan. Til flestu mótmæli savnast fólk at siga sína hugsan. Rætturin at savnast verjir ætlaðar og spontanar samankomur av fólki í privata og almenna rúminum. Slík savnan av fólki fevnir t.d. um politisk mótmæli, skrúvgongur, átøk í samband við verkføll, setumótmæli, minningarløtur, mótmælisgongur, at banka á grýtulok, mentanarlig ella átrúnarlig hátíðarhald og talgild mótmæl.
text: #000017
text: “Friðarlig mótmæli” er ein máti at útinna okkara rættindini. Vit “friðarligum mótmæli” skilja við mótmæli uttan harðskap. Gjøgnum søguna hava mótmæli givið fólki og samfelagsbólkum møguleikan at siga sína hugsan, at vísa á ósemju, órættvísi og misbrúk umframt at krevja ábyrgd og broytingar.
text: #000018
text: Mótmæli kunnu eisini verða sædd sum ein hóttan móti teimum, sum sita við valdið. Serliga tá ið atfinningarnar stríða ímóti verandi stjórn ella støðu. Heldur enn at viðgerða tað, ið verður mótmælt um, og at virka fyri at samskifta um loysnir, svara summar stjónir aftur við sláa niður á friðarlig mótmælisfólk. Tað eru málini, vit í ár skriva um eitt dømi um.
text: #000019
text: Hevur tú hug at skriva eitt bræv og broyta eitt lív? Tú kanst skriva sjálv/ur ella biðja vinir og familju skriva saman við tær. Til vinstru er ymiskt tilfar savnað m.a. um Skriva fyri lív, um at skriva bræv og um persónarnar, vit í ár skriva fyri. Tá ið tú hevur skrivað brøvini, vinarliga latið Amnesty Internaitonal Føroyum tey, so senda vit øll brøvini úr Føroyum til rætta stað.
text: #000020
text: Gjaldstreytir Privatlívspolitikkur og farspor 3D Secure
text: #000021
text: Vit nýta cookies fyri at geva tær eina betri uppliving av okkara heimasíðu.
  Tú kann lesa meria um okkara cookies í stillingunum her.
text: #000022
text: Vit nýta cookies fyri at geva tær eina betri uppliving av okkara heimasíðu.
text: #000023
text: Tú kann lesa meria um okkara cookies í stillingunum her.
text: #000024
text: Okkara heimasíða nýtir cookies fyri at geva tær eina betri brúkara uppliving sum gjørligt, sum samstundis er við til at gera tína ferð á síðuni so góða sum møguligt. Tú kann altíð broyta uppá tínar stillingar av cookies. Les meira í okkara privatlívspolitiki.
text: #000025
text: Hetta eru neyðugar cookies sum gera teir grundleggjandi stillingar á heimasíðuni, so at allar funkur virka sum tær skulu. Tað ber ikki til at frávelja hesi farspor.
text: #000026
text: Um tú frábiir tær hesar cookies, kann tú koma út fyri at einkultar funkur ikki virka sum tær skulu.
text: #000027
text: Heimasíðan brúkar Google Analytics fyri at innsamla upplýsingar um vitjandi.
text: #000028
text: Lat hesa cookies vera aktiva fyri at hjálpa okkum at gera síðuna betri.
text: #000029
text: Vinarliga loyv neyðugar cookies áðrenn so vit kunnu goyma tínar stillingar!
text: #000030
text: Sí meira upplýsingar á okkara síðu um privatlívspolitikk
text: #000031